आपका राशि स्वामी भाग्य भाव में है अत: भाग्य का साथ तो मिलता रहेगा लेकिन कर्म करना भी बहुत जरूरी रहेगा। कर्म स्थान पर शनि व केतु आपसे अधिक मेहनत करवा सकता है लेकिन परिणाम संतोषप्रद रहेंगे। आपके स्वास्थ्य की बात करें तो बृहस्पति की दृष्टि लग्न पर है अत: स्वास्थ्य में औसत अनुकूलता रहेगी। शिक्षा के लिए यह साल अच्छा है। विदेश में शिक्षा ले रहे लोगों को और अच्छे परिणाम मिलने के योग हैं। आमदनी में कुछ बाधाएं तो रहेंगी लेकिन आमदनी होती रहेगी। प्रेम व दाम्पत्य के लिए साल अनुकूल है। कार्यक्षेत्र में भी अनुकूलता रहेगी लेकिन मेहनत तो करनी ही पड़ेगी।